**

ΠΕΡΙΦΕΡΕΙΑΚΗ

ΕΝΟΤΗΤΑ ΑΡΓΟΛΙΔΑΣ

## ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ

**Ταχ. Δ/νση : Διοικητήριο**

## Ταχ. Κώδικας: 21100

**Πόλη : Ναύπλιο**

## Τηλέφωνο : 2752360222

## e-mail :aper@argolida.gr

**Ναύπλιο, 13 – 09 - 2024**

**ΔΕΛΤΙΟ ΤΥΠΟΥ**

|  |  |
| --- | --- |
| **ΘΕΜΑ:** | **ΕΚΤΑΚΤΗ ΠΡΟΕΙΔΟΠΟΙΗΣΗ ΠΟΛΥ ΥΨΗΛΟΥ ΚΙΝΔΥΝΟΥ ΔΑΣΙΚΗΣ ΠΥΡΚΑΓΙΑΣ (ΚΑΤΑΣΤΑΣΗ ΣΥΝΑΓΕΡΜΟΥ) ΣΕ ΟΛΟΥΣ ΤΟΥΣ ΔΗΜΟΥΣ ΤΗΣ Π.Ε. ΑΡΓΟΛΙΔΑΣ** |

Σύμφωνα με το Χάρτη Πρόβλεψης Κινδύνου Πυρκαγιάς, τον οποίο εκδίδει η Γενική Γραμματεία Πολιτικής Προστασίας του Υπουργείου Κλιματικής Κρίσης & Πολιτικής Προστασίας για το Σάββατο 14-09-2024 προβλέπεται πολύ υψηλός κίνδυνος δασικής πυρκαγιάς **(κατηγορία κινδύνου 4 – κατάσταση συναγερμού)** στους Δήμους Άργους – Μυκηνών, Ναυπλιέων, Επιδαύρου και Ερμιονίδας της Π.Ε. Αργολίδας.

Η Γενική Γραμματεία Πολιτικής Προστασίας συνιστά στους πολίτες και στους επαγγελματίες να είναι ιδιαίτερα προσεκτικοί και να αποφεύγουν ενέργειες στην ύπαιθρο που μπορούν να προκαλέσουν πυρκαγιά από αμέλεια, όπως το κάψιμο ξερών χόρτων και κλαδιών ή υπολειμμάτων καθαρισμού, η χρήση μηχανημάτων που προκαλούν σπινθήρες (δισκοπρίονα, συσκευές συγκόλλησης κ.λπ.), η χρήση υπαίθριων ψησταριών, το κάπνισμα μελισσών, η ρίψη αναμμένων τσιγάρων κ.α. Επίσης, υπενθυμίζεται ότι κατά τη διάρκεια της αντιπυρικής περιόδου απαγορεύεται η οποιασδήποτε χρήση πυρός σε δάση, δασικές, χορτολιβαδικές και αγροτικές εκτάσεις.

Για περισσότερες πληροφορίες και οδηγίες αυτοπροστασίας απότους κινδύνους των δασικών πυρκαγιών, οι πολίτες μπορούν να επισκεφθούν την ιστοσελίδα της Γενικής Γραμματείας Πολιτικής Προστασίας στην ηλεκτρονική διεύθυνση https://civilprotection.gov.gr.

Η Π.Ε. Αργολίδας ενημερώνει τους πολίτες ότι σε περίπτωση που αντιληφθούν δασική πυρκαγιά, παρακαλούνται να ειδοποιήσουν αμέσως την Πυροσβεστική Υπηρεσία στον αριθμό κλήσης 199 (Πυροσβεστικό Σώμα) ή 112 (Ενιαίος Ευρωπαϊκός Αριθμός Έκτακτης Ανάγκης).

Τέλος, ισχύει η απαγόρευση διέλευσης, παραμονής και κυκλοφορίας προσώπων και οχημάτων σε περιοχές NATURA, δασικά οικοσυστήματα, πάρκα και άλση στις περιοχές, που αναφέρονται στην υπ΄ αριθμ. 139177/08-05-2024 (ΑΔΑ: Ψ1Φ37Λ1-ΘΓΥ) Απόφαση Αντιπεριφερειάρχη Αργολίδας. Συγκεκριμένα:

1. ΔΗΜΟΣ ΑΡΓΟΥΣ - ΜΥΚΗΝΩΝ

**α)Δάσος Φαρμακά.**

**β)Δάσος Μελιδόνι από Διάσελο Λυρκείας έως Δούκα και Κεφαλόβρυσο.**

**γ) Ελατοδάσος Αρτεμησίου ( ΑπόΜερκούρι–Οινόη (Μάζι) - Καρυά.**

**δ)Λόφος Ασπίδος**

1. **ΔΗΜΟΣ ΝΑΥΠΛΙΕΩΝ**

**Δάσος Σταυροποδίου. Εκατέρωθεν της επαρχιακής οδού Ιρίων – Καρναζέϊκων - Τραχειάς και ειδικότερα από την τοποθεσία Άνω Καρναζέϊκα μέχρι Βοθύκι.**

1. **ΔΗΜΟΣ ΕΠΙΔΑΥΡΟΥ**

**Δάσος Άκρος Δήμου Επιδαύρου, από όλες τις εισόδους του δάσους.**

1. **ΔΗΜΟΣ ΕΡΜΙΟΝΙΔΑΣ**

**Α.Δάσος Κορακιάς Κρανιδίου, στις προσβάσεις αυτού από:**

**α) Περιοχή Βαθειά Λάκκα, στο τέρμα της ασφάλτου μετά τους οικισμούς των Δικηγόρων και Ε.Α.Σ.**

**β)Από το μαντρί Ντουζένι προς τοΔάσος Κορακιάς.**

**γ)Από το δρόμο Θυνί προς Πυροφυλάκιο Κορακιάς στα όρια του Δάσους.**

**Β.Περιοχή Καταφυκίου. Στα όρια του φαραγγιού Καταφυκίου και από Ερμιόνη και από Φούρνους.**

**Γ.Αγία Άννα Κρανιδίου.**

**Δ. Περιοχή Δάσους Αυλώνας, Κρανιδίου, Ερμιόνης.**

**Ε. Περιοχή Άλσους Μπίστι, Ερμιόνης.**

Παρακαλούνται οι συμπολίτες μας να σεβαστούν τις απαγορεύσεις, να ενημερώνονται μόνο από επίσημες πηγές και να ακολουθούν τις υποδείξεις των Αρχών.

**Ο ΑΝΤΙΠΕΡΙΦΕΡΕΙΑΡΧΗΣ**

**Π.Ε. ΑΡΓΟΛΙΔΑΣ**

**ΙΩΑΝΝΗΣ ΜΑΝΤΖΟΥΝΗΣ**